Валери Видас
Към колебаещия се прокурор

chitanka.info

… и Юпитер е с тебе: гръм

привлече Лобът прокълнат

и светна като нимб. Отвън

тълпата цяла нощ, без сън

го чака. Време е, Пилат!

Ще ти измият те ръцете. На тях кръвта му ще тежи:

един от него се отрече, друг чрез целувка го обрече.

А ти — разбрал им страховете, че ще възкръсне — го разпни!

От първенците си туй племе

подучено: „Пусни Варава!“

крещи. Пусни го! Та след време,

във бъдещата им държава

той справедливост да раздава.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.